ભોજનને સ્વાદિષ્ટ બનાવવા અને આયુર્વેદિક તથા હર્બલ દવાઓ બનાવવામાં જેનો ઉપયોગ થાય તેવી હિંગનું ઉત્પાદન ભારતમાં થતું નથી. તેને અફઘાનિસ્તાન અને કાબૂલમાંથી આયાત કરવામાં આવે છે. જે વનસ્પતિના રસમાંથી બને છે અને દેશમાં રૉ મટીરિયલમાં આવે છે. આથી તેના ક્લીનિંગનું પ્રોસેસિંગ અહીં આવ્યા બાદ થતું હોય છે અને ત્યારબાદ તે ગ્રાહકો સુધી પહોંચતું હોય છે. હિંગની ખરીદી કરતાં પહેલાં કેટલીક બાબતો ધ્યાનમાં રાખવી જરૂરી છે. જેમ કે, સ્ટાન્ડર્ડ કંપનીની હિંગની ખરીદી કરવી જેથી તેના ક્લીનિંગની પ્રોસેસ સારી રીતે થયેલી હોય, તેનું પેકિંગ વ્યવસ્થિત હોય કે જેથી કરી તેની સુગંધ અકબંધ રહે અને ક્વોલિટી પણ જળવાયેલી હોય. હિંગ ક્યારેય સસ્તી નથી મળતી આથી ભેળસેળ કરેલી સસ્તી હિંગની ખરીદી કરવી નહીં, તેની પર સરકારના ઓથેન્ટિક માર્ક્સ હોવા જરૂરી છે, પી.પી.બેગમાં મળતી હિંગની ખરીદી ટાળવી જોઈએ. આ સિવાય ઇન્સ્ટન્ટ મિક્સ પેકેટની વાત કરીએ તો તેની ખરીદીમાં પણ બ્રાન્ડ અને ડેટને ધ્યાનથી ચકાસવી. બીજાં ઘણાં સસ્તી કિંમતનાં ઇન્સ્ટન્ટ મિક્સ માર્કેટમાં મળે છે પરંતુ સસ્તું નહીં સારું ખરીદો.